ai4bharat/Pralekha huggingface dataset:
குடியரசுத் தலைவர் செயலகம்
இந்திய ஜனாதிபதி கோவிட்-19 குறித்து நாளை ஆளுநர்கள், துணை ஆளுநர்கள், மாநில மற்றும் யூனியன் பிரதேச நிர்வாகிகளுடன் கலந்துரையாடல்.
இந்திய குடியரசுத் தலைவர் திரு ராம்நாத் கோவிந்த், இந்தியாவின் துணை குடியரசுத் தலைவர் திரு எம்.வெங்கையா நாயுடுவுடன் இணைந்து நாளை  குடியரசுத்தலைவர் மாளிகையில் இருந்து அனைத்து மாநிலங்கள் / யூனியன் பிரதேசங்களின் ஆளுநர்கள், துணை ஆளுநர்கள் மற்றும் நிர்வாகிகளுடன் இணையவழி மாநாடு நடத்தவுள்ளார். அதில் கோவிட்-19 தொற்று நோய் பரவலைக் கட்டுப்படுத்தவும் நிர்வகிக்கவும் மத்திய மற்றும் மாநில அளவில் எடுத்துள்ள முயற்சிகளை மேம்படுத்துவது குறித்தும் விவாதிக்கப்படவுள்ளது.
இது ஆளுநர்கள் / துணை ஆளுநர்கள் மற்றும் மாநிலங்கள் / யூனியன் பிரதேசங்களின் நிர்வாகிகளுடன் நடைபெறும் இரண்டாவது இணையவழி மாநாடாகும். ஏற்கனவே, மார்ச் 27, 2020 அன்று நடைபெற்ற முதல் இணையவழி மாநாட்டில் 14 ஆளுநர்களும், டெல்லி துணை ஆளுநரும் தங்கள் மாநிலங்களில் நடைபெற்று வரும் செயல்பாடுகள் குறித்து பகிர்ந்து கொண்டனர். எஞ்சிய ஆளுநர்கள் / துணை ஆளுநர்கள் மற்றும் நிர்வாகிகள் தங்கள் அனுபவங்களை நாளை பகிர்ந்து கொள்வார்கள்.
மாநிலங்களில் கோவிட்-19ன் நிலை, ரெட் கிராஸ் சங்கத்தினர் எளிதில் நோய் தொற்றால் பாதிக்கப்படுபவர்கள் மீது செலுத்தி வரும் கவனம், தன்னார்வலர்கள், தன்னார்வ தொண்டு நிறுவனங்கள் மற்றும் தனியார் துறையினர், மாநில அரசுகள் கொரனா வைரஸ் தொற்று பரவலை கட்டுப்படுத்த எடுத்து வரும் நடவடிக்கைகளுக்கு அளித்து வரும் ஆதரவு ஆகியவை குறித்து விவாதிப்பதே இந்த இணைய மாநாட்டின் நோக்கம்.
•••••••••••••••
(Visitor Counter : 1465
நிதி அமைச்சகம்
பிரதம மந்திரி ஏழைகள் நலத் திட்டத்துக்கு டிஜிட்டல் முறை உடனடி பணப் பட்டுவாடா
வங்கிக் கணக்கு வைத்திருப்போரின் ஜன் தன் வங்கிக் கணக்குடன் இதர வங்கிக் கணக்குகள், அவர்களது கைபேசி எண்கள், ஆதார் எண்கள் ஆகியவை டிஜிட்டல் முறையில் இணைக்கப்பட்டுள்ளன. ஜன் தன் – ஆதார் – மொபைல் எனப்படும் இந்த நடைமுறையின் மூலம் பென்ஷன் உள்ளிட்டவை நேரடியாகப் பயனாளிகளைச் சென்றடைவதால் இத்திட்டங்கள் சிறப்பாகச் செயல்படுகின்றன. பிரதம மந்திரி ஜன் தன் திட்டம், 2014ம் ஆண்டு ஆகஸ்ட் மாதம் தொடங்கப்பட்டது. இது வங்கிக் கணக்குகள் இல்லாதவர்களும் வங்கிக் கணக்குத் தொடங்குவதை ஊக்குவிப்பதற்கானது. நாடு முழுவதும் உள்ள 126 கோடி வங்கி நடப்பு மற்றும் சேமிப்புக் கணக்குகளில் கடந்த மார்ச் 20ம் தேதி வரையில் மொத்தம் 38 கோடிக்கு மேற்பட்ட கணக்குகள் பிரதம மந்திரி ஜன் தன் திட்டத்தின் கீழ் தொடங்கப்பட்டுள்ளன.
செயலாக்கம், விரைவு, துல்லியமான பரிமாற்றங்கள்:
வங்கிக் கணக்குகளை வங்கிக் கிளைகள், வணிக மையங்கள், வர்த்தக நிலையங்களில் நேரடியாகவோ இணைய வழியாகவோ ரொக்கப் பரிமாற்றத்தையோ, டிஜிட்டல் முறை பணப் பரிமாற்றத்தையோ மேற்கொள்ளலாம்.
டிஜிட்டல் பணப்பட்டுவாடா நடைமுறையில் உள்ள முறைகள்:
- ஆதாருடன் கூடிய பணப்பட்டுவாடா முறை : இது ஆதார் அட்டையின் அடிப்படையில் வங்கிகள், கிளைகளில் பணத்தைப் பெற்றுக் கொள்ள உதவும்.
- பீம் ஆதார் வழங்கீடு : ஆதார் அட்டையைக் கொண்டு வர்த்தகர்களுக்குப் பணம் செலுத்துவதற்கு உதவும்.
- ரூபே வங்கிக் கணக்கு அட்டைகள் : மார்ச் 31ம் தேதி வரையில் மொத்தம் ரூ. 60.4 கோடி அளவுக்கு ரூபே வங்கிக் கணக்கு அட்டைகள் வழங்கப்பட்டுள்ளன. அவற்றில் பிரதம மந்திரி ஜன் தன் திட்டத்தின் கீழ் ரூ. 29 கோடி அளவுக்குப் பணப் பரிமாற்றம் மேற்கொள்ளப்பட்டுள்ளது. இந்தக் கணக்கு அட்டைகளை தானியங்கி பணப்பட்டுவாடா நிலையங்களிலும் பணம் எடுப்பதற்குப் பயன்படுத்திக் கொள்ளலாம். விற்பனை மையங்களிலும் மின் வணிக டிஜிட்டல் பணச் செலுத்துவதற்கும் பயன்படுத்திக் கொள்ளலாம்.
- ஒருங்கிணைந்த பணம் செலுத்தும் வசதி : இந்த நடைமுறை உடனடியாக அதே நேரத்தில் பணத்தைச் செலுத்துவதற்கான முறையாகும். இது ஒரு நபர் மற்றொருவருக்கும் அதேபோன்று ஒருவர் வணிகருக்கும் நேரில் பணம் கொடுப்பதைப் போன்றது.
- பாரத் கட்டணம் செலுத்தும் முறை : இது பயன்பாட்டு கட்டணங்களுக்கு இணையம் வழியாகவும் வங்கிகள் மூலமாகவும் பணமாகவோ டிஜிட்டல் வழியாகவோ கட்டணம் செலுத்த வகை செய்கிறது.
மேலே குறிப்பிடப்பட்ட டிஜிட்டல் பணம் செலுத்தும் அமைப்பின் மூலம் 30 கோடிக்கும் மேற்பட்ட ஏழைகளுக்கு மொத்தம் ரூ. 28,256 கோடி அளவுக்கு வழங்கப்பட்டுள்ளது. “கோவிட் 19” தொற்று காரணமாக பொது முடக்கம் அமல் காரணமாகப் பாதிக்கப்பட்டோரின் நலனுக்காக மத்திய நிதியமைச்சர் திருமதி நிர்மலா சீதாராமன் கடந்த மார்ச் 26ம் தேதி அறிவித்த பிரதம மந்திரி ஏழைகள் நலத் திட்டத்தின் கீழ் இது செலுத்தப்படுகிறது.
பிரதம மந்திரி ஏழைகள் நலத் திட்டத்தின் கீழ் பயனாளிகளுக்குக் கீழே குறிப்பிட்ட தொகை கடந்த ஏப்ரல் 10ம் தேதி வரையில் விடுவிக்கப்பட்டுள்ளது.
|
|
திட்டம்
|
|
பயனாளிகள்
|
|
உத்தேச தொகை
|
|
பிரதம மந்திரி ஜன் தன் திட்டத்தின் கீழ் கணக்கு வைத்துள்ள மகளிருக்கு
|
|
19 கோடி 86 லட்சம் 
|
|
ரூ. 9930 கோடி
|
|
பிரதம மந்திரி கிஸான் திட்டத்தின் கீழ் வரும் விவசாயிகளுக்கான பணம் வழங்கல்
|
|
6 கோடி 93 லட்சம் 
|
|
ரூ. 13,855 கோடி
|
|
தேசிய சமூக உதவித் திட்டத்தின் கீழ் பயன்பெறுவோர் (விதவையர், மூத்த குடிமக்கள், மாற்றுத் திறனாளிகள்
|
|
2 கோடி 82 லட்சம்
|
|
ரூ. 1405 கோடி
|
|
கட்டட மற்றும் கட்டுமானத் தொழிலாளர்கள்
|
|
2 கோடி 16 லட்சம்
|
|
ரூ. 3066 கோடி
|
|
மொத்தம்
|
|
31 கோடியே 77 லட்சம் பேர்
|
|
ரூ. 28,256 கோடி
(
பிரதமர் அலுவலகம்
ரக்ஷா பந்தன் சிறப்பு பண்டிகையையொட்டி பிரதமர் அனைவருக்கும் வாழ்த்து
ரக்ஷா பந்தன் சிறப்பு பண்டிகையையொட்டி பிரதமர் திரு நரேந்திர மோடி, அனைவருக்கும் வாழ்த்து தெரிவித்துள்ளார்.
இதுகுறித்து பிரதமர் வெளியிட்டுள்ள ட்விட்டர் பதிவில்;
“ரக்ஷா பந்தன் சிறப்பு பண்டிகையையொட்டி அனைவருக்கும் வாழ்த்து” என்று குறிப்பிட்டுள்ளார்.
சிறப்பு சேவைகள் மற்றும் கட்டுரைகள்
அழிவின் விளிம்பில் இருந்து பெருக்கத்தை நோக்கி: இந்தியாவின் ஒன்பது ஆண்டுகால வனவிலங்குகள் பாதுகாப்புப் பயணம்
2014-2022 காலக் கட்டத்தில் நாட்டின் புலிகள் எண்ணிக்கை 42 சதவீத அளவுக்கு அதிகரித்துள்ளது
உலக நிலப்பரப்பில் இந்தியா 2.4 சதவீத அளவுக்கு மட்டுமே உள்ளது. ஆனால் பல்லுயிர் பெருக்க விகிதத்தில் 8 சதவீதமாக இந்தியா உள்ளது. கடந்த ஒன்பது ஆண்டுகளில் வன விலங்குகள் மற்றும் சுற்றுச்சூழல் பாதுகாப்பில் இந்தியா குறிப்பிடத்தக்க முன்னேற்றத்தை அடைந்துள்ளது. இயற்கையைப் பாதுகாக்கும் கலாச்சாரத்துடன் பல்லுயிர் பெருக்கத்தில் இந்தியா சிறந்த வளர்ச்சியை எட்டியுள்ளது. 75 ஆண்டுகால இடைவெளிக்கு பிறகு சிவிங்கிப் புலிகள் இந்தியாவில் அறிமுகம் செய்யப்பட்டது உட்பட பல்லுயிர் பெருக்கத்தில் குறிப்பிடத்தக்க பல முன்னேற்றங்களை இந்தியா கண்டுள்ளது.
ஒட்டுமொத்த உலகின் புலிகள் எண்ணிக்கையில் இந்தியாவில் மட்டும் 75 சதவீத புலிகள் உள்ளன. அண்மையில் இந்தியாவின் புலிகளின் எண்ணிக்கை குறித்த அறிக்கை வெளியானது. இதில் 2014-ம் ஆண்டில் 2,226 -ஆக இருந்த புலிகள் எண்ணிக்கை தற்போது 3,167 ஆக அதிகரித்திருப்பது தெரியவந்துள்ளது. 2014-ம் ஆண்டில் இருந்து புலிகள் எண்ணிக்கையில் இது 42 சதவீத வளர்ச்சியாகும்.
தற்போது இந்தியா அதிக எண்ணிக்கையிலான சிறுத்தைகள் மற்றும் புலிகள் கொண்ட நாடாக உள்ளது. 2014- முதல் 2018-ம் ஆண்டு வரையிலான காலகட்டத்தில் சிறுத்தைகளின் எண்ணிக்கை 60 சதவீத அளவுக்கு அதிகரித்துள்ளது. ஆசிய வகை சிங்கங்கள் கொண்ட ஒரே நாடாக இந்தியா மட்டுமே உள்ளது. அவற்றின் எண்ணிக்கையும் கடந்த சில ஆண்டுகளில் உயர்ந்துள்ளது.
வனவிலங்கு பாதுகாப்பு முயற்சிகளை மேலும் வலுப்படுத்தும் விதமாக சர்வதேச புலிகள் கூட்டமைப்பை பிரதமர் திரு நரேந்திர மோடி அண்மையில் தொடங்கி வைத்தார். 7 வகை புலிகளான சிங்கம், புலி, சிறுத்தை, பனிச் சிறுத்தை, சிவிங்கிப் புலி, ஜாகுவார் மற்றும் பூமா ஆகியவற்றை பாதுகாக்க இந்த கூட்டமைப்பு தொடங்கப்பட்டுள்ளது.
வணிகம் மற்றும் தொழில்துறை அமைச்சகம்
உலகளாவிய விநியோகச் சங்கிலியில் சிறிய நாடுகள் முக்கிய பங்கு வகிக்கின்றன: மத்திய அமைச்சர் திரு பியூஷ் கோயல்
மத்திய வர்த்தகம் மற்றும் தொழில்துறை அமைச்சர் திரு பியூஷ் கோயல், மும்பையில் இந்திய வணிகர்கள் கூட்டமைப்பு ஏற்பாடு செய்திருந்த 'இந்தியா அழைக்கிறது மாநாடு 2023' -ல்  இன்று  தொடக்க உரை ஆற்றினார். உலகெங்கிலும் உள்ள பெரிய நிறுவனங்களின் விநியோகச் சங்கிலியில் செக் குடியரசு மற்றும் போலந்து போன்ற சிறிய நாடுகளைச் சேர்ந்த நிறுவனங்களின் பங்களிப்பை அவர் எடுத்துரைத்தார்.
இந்தியா 2047-ம் ஆண்டில் சுதந்திரத்தின் நூற்றாண்டின்போது, 47 டிரில்லியன் டாலர் பொருளாதாரமாத் திகழ வேண்டும் என்பதை இலக்காகக் கொண்டு அனைவரும் செயல்பட வேண்டும் என்று அமைச்சர் வேண்டுகோள் விடுத்தார். இந்தியா தமது பொருளாதாரத்தை சீரமைத்து முறைப்படுத்துவதில் பெரும் வெற்றியைப் பெற்றுள்ளது என்றும் அவர் கூறினார். வெற்றிக்கு, கூட்டு செயல்பாடு, போட்டித்திறன் மற்றும் நேர்மறை உணர்வு அவசியம் என்றும் அவர் குறிப்பிட்டார். இந்த வகையான உணர்வுகள் மும்பையில் அதிகம் உள்ளதாக அவர் தெரிவித்தார். இது இந்தியாவின் நிதி தலைநகரம் மட்டுமல்ல எனவும் உற்சாகத்தின் தலைநகரமாகவும் திகழ்வதாகவும் அவர் கூறினார்.
உலகில் உள்ள ஒவ்வொரு நாடும் இந்தியாவின் மீது அதிக நம்பிக்கையையும், எதிர்பார்ப்பையும் கொண்டிருப்பதாக அவர் குறிப்பிட்டார். தடையற்ற வர்த்தக ஒப்பந்தங்களுக்கான பேச்சுவார்த்தை பல நாடுகளுடன் நடைபெற்று வருவதாக அவர் குறிப்பிட்டார். உலகம் முழுவதும் செழிப்பு ஏற்படும்போதுதான் உண்மையான செழிப்பு ஏற்படும் என்று இந்தியா நம்புகிறது என அவர் தெரிவித்தார். தடுப்பூசித் தோழமைத் திட்டத்தில் இந்தியா 278 மில்லியன் டோஸ்களை ஏழை நாடுகளுக்கு இலவசமாக வழங்கியதை அவர் சுட்டிக் காட்டினார். உலகம் பாதுகாப்பாக இருக்கும்போதுதான் இந்தியாவும் பாதுகாப்பாக இருக்கும் என இந்தியா உணர்வதாக அவர் கூறினார்.
உள்நாட்டு விமானப் போக்குவரத்து அமைச்சகம்
ஏஏஐ விமான ஆய்வுத் திட்ட வரிசையில் இரண்டு புதிய பி -360 வகை விமானங்களை இந்திய விமான நிலையங்கள் ஆணையம் சேர்த்தது
அதிகரித்து வரும் விமானப் போக்குவரத்து தேவைகள் மற்றும் விமான கையாளுதல் ஆகியவற்றை கருத்தில் கொண்டு இந்தியாவில் உள்ள விமான நிலையங்களில் நிறுவப்பட்டுள்ள கூடுதல் தரைவழி வழிசெலுத்தல் / தரையிறங்கும் கருவிகளின் பிபிஎன் நடைமுறைகள் சரிபார்ப்புக்காக இந்திய விமான நிலைய ஆணையம்  இன்று இரண்டு புதிய பி -360 வகை விமானங்களை ஏஏஐ விமான ஆய்வுத் திட்ட வரிசையில் சேர்த்துள்ளது. இந்த புதிய விமானங்களை இந்த திட்டத்தில் சேர்ப்பதன் மூலம், நாட்டின் அனைத்து விமான நிலையங்களிலும் தரைவழி மின்காந்த அலைகள் மூலமான வழி நடத்துதல் / காட்சி வழி உதவிகள் மூலம் சரியான நேரத்தில் விமானங்களின் கையாளுதலை ஏஏஐ நிறைவேற்ற முடியும். அண்டை நாடுகளில் விமான கையாளுதலை மேற்கொள்வதற்கு ஏஏஐ தேவையான ஆதரவை வழங்கும், இது வருவாயை உருவாக்கவும் வழிவகுக்கும்.
விமானங்கள் கையாளுதல் சேவையில் கண்காணிப்பை மேற்கொள்ள இரண்டு புதிய விமானங்களைச் சேர்ப்பதை மத்திய சிவில் விமானப் போக்குவரத்து மற்றும் எஃகு அமைச்சர் திரு ஜோதிராதித்யா சிந்தியா கொடியசைத்து தொடங்கி வைத்தார்; புதுதில்லி சப்தர்ஜங் விமான நிலையத்தில் நடைபெற்ற பூஜையில் மத்திய சாலை போக்குவரத்து மற்றும் நெடுஞ்சாலைகள் மற்றும் சிவில் விமானப் போக்குவரத்துத் துறை இணையமைச்சர் ஜெனரல்  விஜய் குமார் சிங் மற்றும் சிவில் விமானப் போக்குவரத்துத் துறை செயலாளர் திரு வும்லுன்மங் வுல்னம், இந்திய விமான நிலைய ஆணையத்தின் தலைவர் திரு சஞ்சீவ் குமார் உள்ளிட்டோர் கலந்து கொண்டனர்.
இந்திய விமான நிலையங்கள் ஆணையத்தின் விமான ஆய்வுப் பிரிவு, இந்திய வான்வெளி முழுவதும் வழங்கப்படும் வான் வழிசெலுத்தல் சேவையின் பாதுகாப்புச் சங்கிலியில் மிக முக்கியமான அங்கமாகும். விமான உள்கட்டமைப்புகளின் முக்கியத்துவத்தையும், நாட்டில் விமான நிலையங்களின் வலையமைப்பை விரிவுபடுத்துவதையும் கருத்தில் கொண்டு, பாதுகாப்பான விமான இயக்கத்திற்காக அனைத்து விமான நிலையங்களிலும் வழிசெலுத்தல் கருவிகளும் அமைக்கப்பட்டு வருகின்றன.
இந்நிகழ்ச்சியில், மத்திய சிவில் விமானப் போக்குவரத்து மற்றும் எஃகு அமைச்சர் திரு ஜோதிராதித்ய சிந்தியா, "மேம்பட்ட தொழில்நுட்பம் கொண்ட இரண்டு புதிய பி -360 வகை விமானங்களை ஏஏஐ விமான ஆய்வுப் பிரிவின் திட்டத்தில் சேர்த்துள்ளது. விமானங்கள் கையாளும் சேவைகள் பல்வேறு வான் வழிசெலுத்தல் சேவைகள் நடைமுறைகளை சரிபார்ப்பதன் மூலம் விமானத்தின் திறமையான மற்றும் பாதுகாப்பான செயல்பாட்டை உறுதி செய்கின்றன.
சர்வதேச சிவில் விமானப் போக்குவரத்து அமைப்பு  நிர்ணயித்துள்ள சிறந்த சர்வதேச தரங்களை உறுதி செய்வதில் விமான ஆய்வு முக்கியமானது, இந்திய விமானப் போக்குவரத்து கடுமையான அளவுருக்களுக்கு ஏற்ப செயல்பட இந்த உபகரணங்களைப் பெறுவதை உறுதி செய்ய வேகம் இருக்க வேண்டும். தற்சமயம், ஏஏஐயின் எஃப்.ஐ.யு விமான அளவுத்திருத்தம் / ஆய்வு நோக்கங்களுக்காக ஒரு டோர்னியர் -228 மற்றும் ஒரு பி -350 விமானங்களை இயக்குகிறது மற்றும் நாடு முழுவதும் உள்ள பல விமான நிலையங்களில் நிறுவப்பட்ட டாப்ளர் வி.ஓ.ஆர், டி.எம்.இ, என்.டி.பி போன்ற தரையிறங்கும் கருவிகள் மற்றும் துல்லிய அணுகுமுறை பாதை குறிகாட்டி போன்ற வழிசெலுத்தல் உதவிகளை அளவீடு செய்கிறது.
பிரயாக்ராஜ் என்று அழைக்கப்படும் அலகாபாத்தின் பாம்ரௌலியில் 1959 ஆம் ஆண்டில் நிறுவப்பட்ட எஃப்.ஐ.யு 1986 இல் சப்தர்ஜங் விமான நிலையத்திற்கு மாற்றப்பட்டது. டகோட்டா விமானங்களில் தொடங்கி, எஃப்.ஐ.யூ பின்னர் எச்.எஸ் 748 ஏ.வி.ஆர்.ஓவுக்கும், பின்னர் டோர்னியர் டிஓ -228 மற்றும் பீச்கிராஃப்ட் கிங் ஏர் பி 350 க்கும் சென்றது.
குறு சிறு மற்றும் நடுத்தர தொழில் துறை அமைச்சகம்
ஆடை வடிவமைப்பு மற்றும் பேஷன் ஜாம்பவான் சுனில் சேத்தி, காதி மற்றும் கிராம தொழில் ஆணையத்தின் ஆலோசகராக நியமணம்
காதி மற்றும் கிராம தொழில் ஆணையத்தின் ஆலோசகராக இந்திய பேஷன் துறையின் முன்னோடியான திரு. சுனில் சேத்தி நியமிக்கப்பட்டுள்ளார். ஆயத்த ஆடைகளில் சமீபத்திய வடிவமைப்புகள் போக்கு குறித்து சேத்தி ஆணையத்திற்கு ஆலோசனை வழங்குவார்.
காதி மற்றும் கிராம தொழில் ஆணையம் வெளியிட்டுள்ள செய்தி குறிப்பின்படி, திரு. சேத்தி ஒரு வருட காலத்திற்கு ஆலோசகராக இருப்பார்.
திரு சேத்திக்கு உலகளாவிய வர்த்தகத்தில் நாற்பது ஆண்டுகளுக்கும் மேலான அனுபவம் உள்ளது. பல புதுமையான மற்றும் வெற்றிகரமான முன்முயற்சிகள் மூலம் இந்திய கைவினைப்பொருட்கள், வடிவமைப்பு மற்றும் ஜவுளித் துறையின் வளர்ச்சிக்கு அவர் குறிப்பிடத்தக்க பங்களிப்பை வழங்கியுள்ளார். 400 வடிவமைப்பாளர்களை ஒன்றிணைக்கும் இந்திய பேஷன் டிசைன் கவுன்சிலின் தலைவராக , இந்திய பேஷன் துறையை உலகளவில் கொண்டு செல்ல சேத்தி செயல்பட்டு வருகிறார்.
(Visitor Counter : 98
தகவல் மற்றும் ஒலிபரப்பு அமைச்சகம்
இந்திய சர்வதேச திரைப்பட திருவிழாவுக்கு தேர்வான படங்கள் அறிவிப்பு: 2 தமிழ் படங்கள் தேர்வு
கோவாவில் நடைபெற உள்ள இந்திய சர்வதேச திரைப்பட விழாவின் 52-வது பதிப்பில் திரையிடப்படவுள்ள படங்களின் பட்டியல் வெளியிடப்படுள்ளது.
தேர்வான 24 திரைப்படங்களில் பி எஸ் வினோத்ராஜ், இயக்கிய ‘கூழாங்கல்’ இடம்பெற்றுள்ளது. மேலும், கதையில்லா திரைப்படங்கள் பட்டியலில் 20 படங்கள் இடம் பெற்றுள்ள நிலையில், ஜெயச்சந்திர ஹாஷ்மி இயக்கிய ‘ஸ்வீட் பிரியாணி’யும் அவற்றில் ஒன்றாகும்.
இந்திய அரசின் தகவல் மற்றும் ஒலிபரப்பு அமைச்சகம், கோவா மாநில அரசுடன் இணைந்து, 2021 நவம்பர் 20 முதல் 28 வரை இந்த விழாவை இந்திய திரைப்பட விழா இயக்குநரகம் ஏற்பாடு செய்துள்ளது.
விழாவில் கலந்து கொள்ள பதிவு செய்து கொண்டுள்ள அனைவருக்கும் மற்றும் தேர்ந்தெடுக்கப்பட்டுள்ள படங்களின் பிரதிநிதிகளுக்கும் கோவாவில் 9 நாட்கள் நடைபெறவுள்ள திரைப்பட விழாவில் தேர்ந்தெடுக்கப்பட்ட படங்கள் திரையிடப்படும்.
திரைப்படங்களை தேர்வு செய்யும் நடுவர் குழுவுக்கு பிரபல இயக்குநர் மற்றும் நடிகர் திரு எஸ் வி ராஜேந்திர சிங் பாபுவும், கதையில்லா திரைப்படங்களை தேர்வு செய்யும் நடுவர் குழுவுக்கு பிரபல ஆவணப் பட இயக்குநர் திரு எஸ் நல்லமுத்துவும் தலைமையேற்றிருந்தனர்.
தேர்ந்தெடுக்கப்பட்ட திரைப்படங்களில் முதல் திரைப்படமாக அசாம் மற்றும் நாகலாந்தில் ஒரு குறிப்பிட்ட பிரிவினர் பேசும் திமாசா மொழியில் உருவான ‘செம்கோர்’ படம் திரையிடப்படும். கதையில்லா பிரிவில் முதல் திரைப்படமாக ‘வேத்-தி விஷனரி’ எனும் ஆங்கில மொழி படம் திரையிடப்படும்.
மேலும் விவரங்களுக்கும் தேர்ந்தெடுக்கப்பட்டுள்ள திரைப்படங்களில் முழு பட்டியலுக்கும், இந்த ஆங்கில செய்திக் குறிப்பைக் காணவும்: https://pib.gov.in/PressReleseDetail.aspx?PRID=1769681
பாதுகாப்பு அமைச்சகம்
இளைஞர்கள், பொதுமக்களிடையே நாட்டுப்பற்று உணர்வை ஏற்படுத்த “மைகவ்” இணையதள, வினாடிவினாப் போட்டி
இந்த ஆண்டு சுதந்திரத் தினக் கொண்டாட்டங்களின் ஒரு பகுதியாக “தற்சார்பு இந்தியா” கருத்துரு பெரிய அளவில் முன்னிலைப்படுத்தப்படுகிறது. பாதுகாப்பு அமைச்சகம், ”மைகவ்” இணையதளத்துடன் இணைந்து, ஜூலை 29-ந் தேதி முதல் ஆகஸ்ட் 10-ந் தேதி வரை, “தற்சார்பு இந்தியா-சுதந்திர இந்தியா” என்ற தலைப்பில் இணையதள வினாடிவினாப் போட்டியை நடத்துகிறது. இளைஞர்கள் மற்றும் பொதுமக்களிடையே நாட்டுப்பற்று உணர்வை ஏற்படுத்தும் நோக்கத்துடன் இது நடத்தப்படுகிறது.
இந்தப்போட்டியில் 10 பரிசுகள் வழங்கப்பட உள்ளன. முதல் பரிசாக ரூ.25,000, இரண்டாம் பரிசு ரூ.15,000, மூன்றாம் பரிசு ரூ.10,000 மற்றும் ஆறுதல் பரிசாக  ரூ.5,000-மும் அளிக்கப்பட உள்ளது. 14 வயது மற்றும் அதற்கு மேற்பட்ட வயதுடைய இந்திய குடிமக்கள் இந்தப் போட்டியில் கலந்து கொள்ளலாம். இதற்கான இணையதள இணைப்பு - https://quiz.mygov.in/quiz/aatmanirbhar-bharat-swatantra-bharat-quiz/
உள்துறை அமைச்சகம்
2021-ஆம் ஆண்டு நடத்தப்பட்ட தூய்மை இந்தியா சிறப்பு பிரச்சாரத்தின் அடிப்படையில் உள்துறை அமைச்சகம் 2022 அக்டோபர் 2 முதல் 31 வரை தூய்மை இந்தியா 2.0 சிறப்பு பிரச்சாரத்தை நடத்துகிறது
2021-ஆம் நடத்தப்பட்ட சிறப்பு பிரச்சாரத்தின் அடிப்படையில், உள்துறை அமைச்சகம் 2022 அக்டோபர் 2 முதல் 31 வரை தூய்மை இந்தியா 2.0 சிறப்பு பிரச்சாரத்தை நடத்துகிறது. இதன் முதற்கட்டமாக  அமைச்சகத்தால் சிறப்பு கவனம் செலுத்தப்பட்டு, தூய்மைப் பிரச்சாரத்திற்காக 5,629 இடங்கள் அடையாளம் காணப்பட்டுள்ளன. நாடாளுமன்ற உறுப்பினர்களின் பரிந்துரைகள், நாடாளுமன்ற உத்தரவாதங்கள், ஒருங்கிணைந்த சந்தை தொடர்பான பரிந்துரைகள், மாநில அரசின் பரிந்துரைகள், பிரதமர் அலுவலக பரிந்துரைகள், பொது பிரச்சினைகள் மற்றும் பொது பிரச்சினைகள் தொடர்பான மேல்முறையீடுகள் போன்ற நிலுவையில் உள்ள பல்வேறு கோப்புகள் களையப்பட்டுள்ளன.
தூய்மை இந்தியா 2.0 சிறப்பு பிரச்சாரம் மத்திய ஆயுத படை காவலர்களால் லே முதல் இட்டாநகர் வரை மேற்கொள்ளப்படுகிறது. இதில் பிற இணைக்கப்பட்ட, கீழ்நிலை அலுவலகங்களும் தீவிரமாக பங்கேற்கின்றன. தூய்மை இந்தியா 2.0 சிறப்பு பிரச்சாரம் குறித்து மத்திய ஆயுத படை காவலர் மற்றும் தில்லி காவல்துறையால் @PIBHomeAffairs அதிகளவில் ட்விட் செய்யப்படுகிறது. இதனை விளம்பரப்படுத்தும் விதமாக PIB பக்கத்தில் ரீட்விட் செய்யப்படுகிறது.
தூய்மை இந்தியா 2.0 சிறப்பு பிரச்சாரம் இலக்கை எட்டுவதற்காக மத்திய உள்துறை அமைச்சகம் பல்வேறு முயற்சிகளை எடுத்து வருகிறது.
நிதி அமைச்சகம்
தமிழ்நாட்டில் நகர்ப்புற ஏழைகளுக்கு குறைந்த செலவில் வீட்டுவசதி அளிக்க 150 மில்லியன் அமெரிக்க டாலர் கடனுதவிக்கு இந்தியா, ஆசிய வளர்ச்சி வங்கி ஒப்பந்தம்
தமிழ்நாட்டில் நகர்ப்புற ஏழைகளுக்கு அனைவரையும் உட்படுத்திய, உறுதியான, நீடிக்கவல்ல வீட்டுவசதி அளிக்க 150 மில்லியன் அமெரிக்க டாலர் கடனுதவிக்கு மத்திய அரசும், ஆசிய வளர்ச்சி வங்கியும் டிசம்பர் 7,2021 அன்று ஒப்பந்தத்தில் கையெழுத்திட்டுள்ளன.
இந்த ஒப்பந்தத்தில் மத்திய அரசு தரப்பில் நிதி அமைச்சகத்தின் பொருளாதார விவகாரங்கள் துறை கூடுதல் செயலாளர் திரு ரஜத் குமார் மிஸ்ராவும், ஆசிய வளர்ச்சி வங்கி தரப்பில் இந்தியாவுக்கான இயக்குனர் திரு டாக்கியோ கொனிஷியும் கையெழுத்திட்டுள்ளனர்.
இந்த திட்டம் மத்திய அரசின் வளர்ச்சி முன்னுரிமைகள் மற்றும் நகர்ப்புற மேம்பாடு குறித்த கொள்கைகள் குறிப்பாக நகர்ப்புறத்தில் உள்ள அனைவருக்கும் பிரதமரின் வீட்டுவசதி திட்டத்தின் கீழ் வீடுகள் ஆகியவற்றை இணைத்ததாகும் என்று கடன் ஒப்பந்தத்தில் கையெழுத்திட்ட பின் திரு மிஸ்ரா கூறினார். இந்த திட்டத்தின் மூலம் தமிழ்நாட்டில் நகர்ப்புறங்களில் குடியிருக்கும் ஏழை மக்களின் தகுதியான குடும்பங்களுக்கு வீட்டுவசதி அளிப்பதன் மூலம் பற்றாக்குறை சரிசெய்யப்படும் என்றும் அவர் கூறினார்.
“தமிழ்நாட்டில் வெகுவிரைவான நகர்மயம் மற்றும் வளர்ச்சிக்காரணமாக வீட்டுவசதி பற்றாக்குறை குறிப்பாக குறைந்த வருவாய் உள்ள குடும்பத்தினருக்கு உருவாகியுள்ளது” என்று திரு கொனிஷி தெரிவித்தார். இந்தத் திட்டம் “நலிந்த மற்றும் வசதியற்ற குடும்பத்தினருக்கு குறைந்த செலவில் வீட்டுவசதி கிடைக்க வகை செய்வதோடு கட்டுப்படியான விலையில் வீட்டு வசதி செய்து தருவதில் தனியார் துறை முதலீடு செய்வதையும் ஊக்கப்படுத்தும்”என்றும் அவர் கூறினார்.
இந்தியாவில் அதிகபட்சம் நகர்மயமான மாநிலங்களில் ஒன்றான தமிழ்நாட்டில் சுமார் 72 மில்லியன் மக்கள் நகரப்பகுதிகளில் வாழ்கின்றனர். தமிழ்நாடு நகர்ப்புற குடியிருப்பு மேம்பாட்டு வாரியத்தின் மூலம் இந்த திட்டத்தில் ஒன்பது இடங்களில் வீடுகள் கட்டப்படும். சுமார் 6,000 வீடுகள் ஆபத்தான பகுதிகளில் இருந்து பாதுகாப்பான பகுதிகளுக்கு மாற்றப்படும். குறைந்த செலவிலான வீட்டுவசதி, சுற்றுச்சுழல் பாதுகாப்பு, பேரிடர் அபாய நிர்வாகம் உட்பட மாநிலத்தின் பொருளாதார மற்றும் உட்கட்டமைப்பு மேம்பாட்டு வரைபடத்துக்கு திட்டமிட தமிழ்நாடு நகரம் மற்றும் நாட்டுப்புற திட்டமிடலுக்கு இது உதவி செய்யும்.
குறைந்த வருவாய் உள்ள, புலம்பெயர்ந்த தொழில்துறை பணியாளர்களுக்கு வீட்டுவசதி மற்றும் உழைக்கும் பெண்களுக்கான விடுதி வசதி செய்வதில் தனியார் துறையினர் நிதி வழங்குவதையும், முதலீடு செய்வதையும் ஊக்கப்படுத்த ஆசிய வளர்ச்சி வங்கி உதவியின் ஒரு பகுதி மாநில அரசால் தமிழ்நாடு குடியிருப்பு நிதியத்தில் சமபங்காக முதலீடு செய்யப்படும்.
தொழில்நுட்ப உதவிக்கான சிறப்பு நிதியத்தில் இருந்து தமிழ்நாட்டின் வீட்டுவசதி திட்ட தொழில்நுட்ப உதவிக்கு 1.5 மில்லியன் அமெரிக்க டாலரை ஆசிய வளர்ச்சி வங்கி வழங்கும்.
சிறப்பு சேவைகள் மற்றும் கட்டுரைகள்
இந்திய கடலோர காவல் படையில் புதிய கப்பல் சேர்ப்பு
இந்திய கடலோர காவல் படையில் சி-453, என்ற கப்பல், சென்னையில் நேற்று இணைக்கப்பட்டது.
இந்த கப்பலை பாதுகாப்புத்துறை கூடுதல் செயலாளர் திரு. ஜிவேஸ் நந்தன், இந்திய கடலோர காவல் படை தலைமை இயக்குனர் கிருஷ்ணசாமி நடராஜன், கடலோர காவல் படை கமாண்டர் இன்ஸ்பெக்டர் ஜெனரல் எஸ் பரமேஸ், எல் அண்ட் டி கப்பல் கட்டும் தளத்தின் தலைவர் ரியர் அட்மிரல் ஜேஎஸ் மாண் மற்றும் கடலோ காவல்படை உயர் அதிகாரிகள் முன்னிலையில், நுகர்வோர் விவாகரத்துறை செயலாளர் திருமதி. லீனா நந்தன் ஐஏஎஸ், இந்திய கடலோர காவல் படையில் இணைத்து வைத்தார்.
கடலோர காவல் படை பயன்பாட்டுக்காக, எல் அண்ட் டி நிறுவனம் உருவாக்கிய 17வது கப்பல் சி-453. இது எதிரிகளை இடைமறிக்கும் படகாக செயல்படும்.
இதன் நீளம் 27.80 மீட்டர். எடை 105 டன். இது 45 நாட்ஸ்  வேகத்தில் செல்லும் திறன் படைத்தது.
கண்காணிப்பு பணி, ரோந்து பணி, தேடுதல் மற்றும் மீட்பு பணிக்கு இந்த கப்பல் பயன்படுத்தப்படும்.
இதில் நவீன நேவிகேஷன் மற்றும் தகவல் தொடர்பு கருவிகள் உள்ளன. கடலில் எந்த சூழ்நிலையையும் எதிர்கொள்ள, மிக குறைவான நேரத்தில் விரைந்து செயல்படும் வகையில் இந்த கப்பல் வடிவமைக்கப்பட்டுள்ளது.
இந்திய கடலோர காவல் படையின் சி-453 கப்பல் உதவி காமாண்டன்ட் அனிமேஷ் ஷர்மா தலைமையில் சென்னையில் இருந்து இந்த கப்பல் செயல்படும்.
இந்த கப்பலுடன் சேர்த்து இந்திய கடலோர காவல் படையில் 157 கப்பல்கள் மற்றும் படகுகள் மற்றும் 62 விமானங்கள் உள்ளன. இன்னும் 40 கப்பல்கள் கட்டப்பட்டு வருகின்றன.
(Visitor Counter : 119
சுகாதாரம் மற்றும் குடும்ப நலத்துறை அமைச்சகம்
கொவிட்-19 பற்றிய அண்மைத் தகவல்
நாடு தழுவிய தடுப்பூசித் திட்டத்தின் கீழ் இதுவரை 58.25 கோடி கொவிட் தடுப்பூசிகள் போடப்பட்டுள்ளன.
கடந்த 24 மணி நேரத்தில் 25,072 பேர் புதிதாகப் பாதிக்கப்பட்டுள்ளனர்; கடந்த 160 நாட்களில் இது மிகக் குறைவு.
நாட்டில் ஏற்பட்டுள்ள மொத்த பாதிப்பில் தற்போது சிகிச்சை பெறுபவர்களின் விழுக்காடு 1.03%. இது, கடந்த 2020, மார்ச் மாதத்திற்குப் பிறகு மிகவும் குறைவான எண்ணிக்கையாகும்.
இந்தியாவில் கொரோனா தொற்றுக்கு சிகிச்சை பெறுவோரின் எண்ணிக்கை 3,33,924 ஆக உள்ளது. 155 நாட்களுக்குப் பிறகு இந்த எண்ணிக்கை சரிந்துள்ளது.
குணமடைந்தவர்களின் விழுக்காடு 97.63% ஆக உயர்வு. இது, மார்ச், 2020க்குப் பிறகு மிக அதிகமான விகிதம்.
கடந்த 24 மணி நேரத்தில் 44,157 பேர் குணமடைந்துள்ளனர். இதுவரை மொத்தம் 3,16,80,626 பேர் குணமடைந்துள்ளனர்.
வாராந்திர தொற்று உறுதி விழுக்காடு  59 நாட்களாக 3%க்கும் குறைவாக உள்ளது.
தினசரி தொற்று உறுதி வீதம்  28 நாட்களாக 3%க்கும் கீழ் பதிவாகியுள்ளது.
இந்தியாவில் இதுவரை மேற்கொள்ளப்பட்டுள்ள மொத்த பரிசோதனைகளின் எண்ணிக்கை 50.75 கோடியாக அதிகரித்துள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1748144
பிரதமர் அலுவலகம்
கன்னியாகுமரிக்கு 01.03.2019 அன்று பிரதமர் பயணம்
பிரதமர் திரு நரேந்திர மோடி 01.03.2019 அன்று கன்னியாகுமரிக்குப் பயணம் மேற்கொள்வார். கன்னியாகுமரி மற்றும் தமிழ்நாட்டுக்கான பல வளர்ச்சித் திட்டங்களை அவர் தொடங்கி வைப்பார். இந்தத் திட்டங்கள் தமிழ்நாடு முழுவதும் ரயில் மற்றும் சாலைப் போக்குவரத்துத் தொடர்பை விரிவுப்படுத்துவதில் முக்கியப் பங்கு வகிக்கும்.
ரயில்வே
கன்னியாகுமரியில் பல்வேறு ரயில்வே திட்டங்களைப் பிரதமர் தொடங்கி வைப்பார்.மதுரை – சென்னை இடையேயான தேஜாஸ் விரைவு ரயில்வண்டிப் பயணத்தைத் தொடங்குதல்.
தேஜாஸ் எக்ஸ்பிரஸ் மதுரை – சென்னை இடையே நேரடியாகவும், அதிவிரைவாகவும் போக்குவரத்து வசதியை அளிக்கும்.
நவீன வசதிகளைக் கொண்ட தேஜாஸ் எக்ஸ்பிரஸ் மூலம் இந்தப் பிரிவில் ஏராளமான பகல் நேரப் பயணிகள் பயனடைவார்கள்.
இது இரண்டாவது தேஜாஸ் ரயில் சேவையாக இருக்கும். முதலாவதாக மும்பை-கமலி இடையே அறிமுகம் செய்யப்பட்டது.ராமேஸ்வரம்-தனுஷ்கோடி இடையே ரயில் போக்குவரத்தை மீண்டும் உருவாக்க அடிக்கல் நாட்டுதல்.
ராமேஸ்வரமும், தனுஷ்கோடியும் தமிழ்நாட்டில் மிகப்பெரிய யாத்திரைத் தலமாகவும், சுற்றுலாத் தலமாகவும் விளங்குகின்றன.
1964-ல் ராமேஸ்வரம் புயல் ஏற்பட்டபோது தனுஷ்கோடி ரயில் நிலையம் அழிந்து போனது. அதிலிருந்து அது கைவிடப்பட்ட நிலையிலேயே இருந்தது.
இந்தப் பகுதியில் ரயில் தொடர்பை மீண்டும் உருவாக்குவது சுற்றுலாத் துறைக்கு மிகப்பெரிய ஊக்கமாக இருக்கும். இங்கு வரும் ஆயிரக்கணக்கான யாத்ரீகர்களுக்கும் பயனுடையதாக இருக்கும்.பாம்பன் பாலத்தை மீண்டும் கட்டுவதற்கு அடிக்கல் நாட்டுதல்
பிரதான நிலப்பகுதிக்கும், ராமேஸ்வரம் தீவுப்பகுதிக்கும் இடையே பாம்பன் பாலம் ரயில் இணைப்பை வழங்கும்.
தற்போதுள்ள பாலம் 104 ஆண்டு பழமையானது. பழைய பாலத்திற்கு மாற்றாக புதிய பாலம் கட்டப்படும். தற்போதுள்ள ரயில் பாலத்திற்கு இணையாக இது கட்டப்படும்.
ராமேஸ்வரம் பகுதியில் சுற்றுலா வளங்களை இந்தப் பாலம் விரிவுப்படுத்தும்.
சாலைப் போக்குவரத்து
கன்னியாகுமரியில் கல்வெட்டுத் திறப்பின் மூலம் பல்வேறு சாலைப் போக்குவரத்துத் திட்டங்களையும் பிரதமர் தொடங்கி வைப்பார்.
என் எச் – 87-ன் மதுரை- ராமநாதபுரம் பிரிவில் 2/4 வழிப்பாதை நாட்டுக்கு அர்ப்பணிப்பு.
இந்தப் பிரிவு தமிழ்நாட்டில் மதுரை, சிவகங்கை, ராமநாதபுரம் ஆகிய மூன்று மாவட்டங்களை இணைக்கிறது. கன்னியாகுமரி மாவட்டத்தின் என் எச் – 47-ல் மார்த்தாண்டம் சந்திப்பிலும், பார்வதிபுரம் சந்திப்பிலும் மேம்பாலங்கள். என் எச் – 47-ல் பணகுடியிலிருந்து கன்னியாகுமரி வரை நான்கு வழிச்சாலை.
என் எச் – 785-ல் மதுரை-செட்டிக்குளம் பிரிவில் நான்கு வழிச்சாலைக்கு அடிக்கல் நாட்டுதல்.
என் எச் – 785-ல் செட்டிக்குளம்-நத்தம் பிரிவில் நான்கு வழிச்சாலை. கன்னியாகுமரியில் சாலைப் பாதுகாப்புப் பூங்கா, போக்குவரத்து அருங்காட்சியகம் திறப்பு.
இந்த சாலைக் கட்டமைப்புத் திட்டங்கள் தமிழ்நாட்டின் பல்வேறு பகுதிகளில் சாலைத் தொடர்பை வலுப்படுத்தும். பயணிகளுக்குப் பாதுகாப்பான விரைவானப் பயணத்தை இது உறுதி செய்யும்.
கன்னியாகுமரியில் திரண்டிருக்கும் மக்களிடையேயும் பிரதமர் உரையாற்றுவார்.